שנה חדשה 
הבוקר השמש יפה שיבעתיים,; וכל הלבבות רחבים ופתוחים -; שנה חדשה בפיתחי שערינו,; מפועמת תקווה, מעוטרת פרחים.; מה דרך בחרת לך, שנה מחודשת?; מנין תבואי אלינו ואיך?; הנני ואצא לקראתך קל רגליים,; הנני הראשון לפוגשך בבואך.; אם ברגל עושה את הדרך אלינו -; צפה אצפה במישעול ובשביל,; ואם על כנף קלת רחף תגיעי -; לגבהי מרומים לעלות אעפיל.; והיה אם בים את אלינו חותרת -; אנהר לקראתך עם זרמו של הגל,; וכל שליבי לו ניכסף וכמה,; ממך הראשון אבקש ואשאל.; העלי אור חדווה בעצבות חלוננו,; הצהילי לב אבא בנועם בשורה,; שמחה לא צפויה העניקי לאמא,; והחזירי אל פי אחותי את שירה.; וצווי לשדות כי עמל לא יכזיבו,; ופירשי כנף שלום על אדם ועל חי,; ובתים בהירים עד האופק הציבי,; ומלאי כותליהם צהלת קול אחי.; ואותי תעשי לנושא כלייך,; להיות סבלך ולשאת המיטען,; ומשפע טובך לפזר מלוא חופניים; לימין ולשמאל, לגדול וקטן.; 